《越王台》
清代·孟超然

岧峣宫殿暮云开，指点东南出霸才。逐鹿天归炎汉去，钓龙人自大江回。

千年庙食仍王后，终古英雄起草莱。伏腊鸡豚旧闾里，灵旗莫拂怒涛哀。

作者简介：（1731—1797）清福建闽县人，字朝举，号瓶庵。乾隆二十五年进士，选庶吉士，改兵部主事，累迁吏部郎中。曾典广西乡试，督学四川，廉正不阿，遇士有礼。归后主鳌峰书院，以讲明朱子之学为宗旨。有《丧礼辑略》、《晚闻录》、《避暑录》、《使粤使蜀日记》、《瓶庵居士诗钞》等。